
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 43 
                                                            din 25 februarie 2021
privind concesionarea directă a unui teren
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 3.288/08.02.2021 şi la Consiliul Local Sighișoara cu nr. 4.809/18.02.2021, de referatul de aprobare, înregistrat cu nr. 3.290/08.02.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 197/01.02.2021, înregistrată la Municipiul Sighişoara cu nr. 2.751/02.02.2021, prin intermediul căreia Brikston Construction Solutions S.A. arată faptul că își asumă în totalitate cererile și documentațiile depuse de Siceram S.A. în vederea derulării procedurii de concesionare a terenului în suprafață de 633 mp., având în vedere preluarea tuturor drepturilor și obligațiilor asumate anterior de către Siceram S.A. ca urmare a fuziunii prin absorbție dintre Siceram S.A. – societate absorbită și Brikston Construction Solutions S.A. – societate absorbantă, solicitând totodată ca procedurile de concesiune să fie derulate în raport cu Brikston Construction Solutions S.A.;

Având în vedere cererile anterioare cu referire la concesionarea unui teren în vederea amenajării de „zonă de acces și parcare principală și zonă de acces și parcare secundară”, depuse de către Siceram S.A. prin adresa cu nr. 661/18.05.2020, înregistrată la Municipiul Sighişoara cu nr. 11.794/19.05.2020 și adresa cu nr. 1.362/15.09.2020, înregistrată la Municipiul Sighişoara cu nr. 22.258/16.09.2020, de rectificare a adresei nr. 661/18.05.2020; 

Având în vedere că terenul solicitat spre concesionare în suprafață de 633 mp., este înscris în C.F. nr. 59435 Sighișoara, sub nr. cad. 59435 și aparține domeniului public al Municipiului Sighișoara;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile anexei nr. 1, pct. 32 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Ținând cont de faptul că în urma concesionării nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 și, de asemenea, că prin încheierea contractului de concesiune se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 3.289/08.02.2021, prin care se propune aprobarea concesionării directe a terenului amintit mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă, începând cu data de 01.03.2021, concesionarea directă a terenului, în suprafață de 633 mp., înscris în C.F. nr. 59435 Sighișoara, sub nr. cadastral 59435, situat în Municipiul Sighișoara, str. Viilor, către Brikston Construction Solutions S.A., în vederea amenajării acestuia ca „zonă de acces și parcare principală și zonă de acces și parcare secundară”. 

(2) Valoarea redevenței concesiunii este stabilită conform prevederilor anexei nr. 1, pct. 32 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, la suma de 0,5 lei/mp./lună, adică de 316,50 lei/lună și se va indexa semestrial cu indicele de inflaţie.

(3) Redevența va fi achitată lunar, cu termenul scadent în ultima zi a lunii.

(4) Concesionarul va fi obligat să depună, în termen de 90 de zile de la data semnării contractului, cu titlu de garanție, suma de 949,50 lei, reprezentând valoarea obligației de plată către concedent, stabilită și datorată pentru primele 3 luni de activitate, sumă din care, dacă este necesar, să poată fi prelevate majorări și sume datorate de concesionar concedentului, în baza contractului de concesiune.

(5) Durata concesiunii va fi de 25 ani, cu posibilități de prelungire.

Art. 2. Modelul - cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului – Compartimentul Domeniu Public,  Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                Contrasemnează pentru legalitate
                                      SECRETARUL GENERAL al municipiului,

                                                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Public Cadastru și Agricultură;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Brikston Construction Solutions S.A.

14 ex.
B.A. 
